QORTI ĊIVILI

(SEZZJONI FAMILJA)

ONOR. IMHALLEF

JACQUELINE PADOVANI GRIMA LL.D., LL.M. (IMLI)

**Seduta ta’ nhar l-15 ta’ Dicembru 2021**

**Rikors Numru : 431/2020 JPG**

**Kawza Numru : 33**

## JB

## Vs

## PB

## Il-Qorti:

#### Rat ir-rikors guramentat ta’ JB datat 23 ta’ Dicembru 2020, a fol 1 et seqq., li jaqra hekk:

*Illi l-partijiet izzewgu fil-15 ta’ Mejju 1976 gewwa, Rahal Gdid certifikat taz-zwieg hawn anness u mmarkat bhala Dok A.*

*Illi l-partijiet ilhom legalment separati b’sentenza tal-Prim’Awla tal-Qorti Civili moghtija mill-Onor Imhallef Franco Depasquale datata erbatax (14) ta’ Mejju tas-sena elf disa’ mija u wiehed u digshin (1991) kopja tal-istess sentenza qieghda tigi hawn annessa u mmarkata bhala Dok B.*

*Illi il-partijiet ilhom ma jghixu flimkien ghal diversi snin, u certament mid-data tas-separazzjoni personali.*

*Illi l-esponent jissottometti illi m’hemm l-ebda prospett ragonevoli ghal rikonciljazzjoni bejniethom.*

*Illi m’hemm l-ebda manteniment dovut la bejn l-intimata, la favur ta’ l-esponent u l-anqas favur il-wild ta’ bejn il-partijiet u cioe J u S nee’ B peress li llum l-imsemmija tfal huma maggiorenni.*

*Illi ghalhekk dawn il-fatti jissodisfaw il-kundizzjonijiet kollha mehtiega ghall-ksib tad-divorzju skont l-Artikolu 66B tal-Kodici Civili.*

*Ghaldaqstant, l-esponent qieghed umilment jitlob lil dina l-Onorabbli Qorti sabiex:-*

1. *Tippronunzja l-hall taz-zwieg bejn il-partijiet;*
2. *Tordna lir-Registratur tal-Qrati sabiex, fiz-zmien mholli ghal daqshekk mill-istess Qorti, javza lid-Direttur tar-Registru Pubbliku bid-divorzju bejn il-partijiet sabiex dan jigi registrat kull fejn hu opportun fl-istess Registru.*

#### Rat li l-atti tar-rikors promotur, d-digriet u tal-avviz tas-smiegh gew debitament notifikati skond il-ligi;

#### Rat illi l-intimata debitament notifikata ma ppresentat ebda risposta u lanqas ma dehret fis-seduti mhejjija. Ghaldaqstant hija kontumaci (vide fol 17);

#### Rat il-fakolta’ moghtija lill-intimata sabiex tippresenta s-Sottomissjonijiet taghha ai termini tal-Art 158(10) tal-Kap 12 tal-Ligijiet ta’ Malta; Rat illi l-intimata baqghet inadempjenti;

Ezaminat ix-xhieda bil-gurament;

Rat id-dokumenti ezebiti u l-atti kollha tal-kawza;

Rat l-Artikoli 66A, 66B u 66C tal-Kapitolu 16 tal-Ligijiet ta’ Malta;

**Ikkonsidrat:**

**JB xehed** (vide affidavit fol 20 ) illi l-kontendenti izzewwgu nhar il-15 ta’ Mejju 1976, u li minn dan iz-zwieg twieldu zewgt itfal, illum maggiorenni. Sostna illi filfatt dan iz-zwieg ma rnexxiex u l-kontendenti sseparaw legalment permezz ta’ sentenza datata 14 ta’ Mejju 1991, moghtija mill-Imhallef Onor. Franco Depasquale. Ikkonferma illi l-kontendenti ghandhom hajja ndipendenti minn xulxin u li ma hemm ebda tama ta’ rikonciljazzjoni. Finalment iddikjara li ma hemm ebda manteniment dovut bejniethom.

**Ikkonsidrat:**

Rat l-Artikoli 66A u 66B tal-Kapitolu 16 tal-Ligijiet ta’ Malta fejn inghad:

***66A. (1) Kull wieħed u waħda mill-miżżewġin ikollu l-jedd illi jitlob id-divorzju jew il-ħall taż-żwieġ skont kif inhu maħsub f’dan is-Sub-Titolu. Ma jkunx meħtieg illi qabel ma jiġi mitlub id-divorzju, il-miżżewġin ikunu infirdu minn xulxin b’kuntratt jew b’sentenza.***

***(… omissis)***

***66B. Bla ħsara għad-dispożizzjonijiet li ġejjin ta’ dan l-artikolu, id-divorzju ma jistax jingħata ħlief b’talba ta’ żewġ persuni miżżewġa flimkien jew ta’ waħda minnhom kontra l-oħra, u sakemm il-qorti tkun sodisfatta li:***

***(a) fil-każ li t-talba tkun qed issir miż-żewġ konjuġi flimkien, fid-data li jibdew il-proċeduri ta’ divorzju, il-konjuġi jkunu għexu mhux flimkien għal perjodu ta’, jew perjodi li jammontaw għal, mill-anqas sitt xhur mis-sena preċedenti:***

***Iżda fejn it-talba tkun qed issir minn konjuġi minnhom kontra l-ieħor, fid-data li jibdew il-proċeduri ta’ divorzju, il-konjuġi jkunu għexu mhux flimkien għal perjodu ta’, jew perjodi li jammontaw għal, mill-anqas sena mis-sentejn preċedenti; jew***

***(b) fid-data li jibdew il-proċeduri ta’ divorzju, il-konjuġi jkunu separati b’kuntratt jew b’sentenza tal-qorti; u***

***(ċ) ma hemm l-ebda prospett raġonevoli għal rikonċiljazzjoni bejn il-miżżewġin; u***

***(d) il-miżżewġin u kull wild tagħhom qed jirċievu manteniment adegwat, fejn hu dovut, skont iċ- ċirkostanzi partikolari tagħhom, kif hemm maħsub fl-artikolu 57:***

***Iżda l-miżżewġin jistgħu f’kull żmien jirrinunzjaw għad-dritt tagħhom ta’ manteniment:***

***Iżda wkoll għall-fini ta’ dan il-paragrafu, l-manteniment ordnat mill-qorti b’sentenza ta’ separazzjoni jew miftiehem bejn il-miżżewġin f’kuntratt ta’ separazzjoni għandu jiġi meqjus bħala manteniment adegwat:***

***Iżda wkoll id-divorzju ppronunzjat bejn persuni miżżewġin li kienu separati b’kuntratt jew b’sentenza ma jġib ebda bidla f’dak ordnat jew miftiehem bejniethom, ħlief għall-effetti tad-divorzju li joħorġu mil-liġi.***

**Ikkonsidrat:**

Jirrizulta sodisfacentement pprovat illi l-partijiet kienu zzewgu nhar il-15 ta’ Mejju 1976, liema zwieg jgib certifikat numru 970/1976 (Vide certifikat taz-zwieg fol 3). Minn dan iz-zwieg twieldu zewgt ulied, illum maggiorenni.

Jinsab stabbilit ukoll illi l-partijiet isseparaw legalment permezz ta’ sentenza moghtija mill-Imhallef Franco Depasquale nhar l-14 ta’ Mejju 1991 (vide Dok. B fol 4 et seqq.). Ghalhekk jirrizulta illi l-kontendenti ilhom legalment separati ghal ferm aktar zmien minn dak rikjest mill-ligi.

Jirriżulta ukoll illi ma hemmx pendenzi ta’ manteniment.

Il-Qorti rat illi ma jidher li hemm ebda eccezzjoni li din il-Qorti ghandha tqanqal ex-offico u dana fid-dawl tal-kontumacja tal-intimata.

Il-Qorti tqis inoltre li ma hemm ebda prospett ragonevoli ta’ rikonciljazzjoni bejn il-partijiet.

Ghalhekk jirrizulta illi r-rikorrenti irnexxielu jissodisfa r-rekwiziti kollha mehtiega mil-ligi sabiex z-zwieg jigi mahlul.

**Ghal dawn il-motivi, il-Qorti taqta’ u tiddeciedi billi tilqa’ t-talbiet tar-rikorrent, tippronunzja il-hall taz-zwieg bejn il-partijiet, liema zwieg jgib certifikat numru 970/1976 u tordna lir-Registratur tal-Qrati sabiex, fiz-zmien moghti mil-Ligi, javza lid-Direttur tar-Registru Pubbliku bid-divorzju tal-partijiet biex dan jigi registrat fir-Registru Pubbliku.**

**Il-Qorti tordna li l-ispejjez jibqghu bla taxxa bejn il-partijiet.**

**Moqrija**

**Mhallef Jacqueline Padovani Grima LL.D. LL.M. (IMLI)**

**Lorraine Dalli**

**Deputat Registratur**